AĠENDA

It-Tlieta, 28 ta' Mejju, 2019 fl-4:00 p.m.

MISTOQSIJIET GĦAL TWEĠIBIET ORALI

L-ONOR.

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jgħid kemm twieldu tfal permezz tal-IVF minn meta beda jitħaddem f'pajjiżna u jaqsam l-informazzjoni skont kemm twieldu permezz ta' embryo freezing?

Jista' jagħti l-informazzjoni sena b'sena?

L-ONOR.

Jista' d-Deputat Prim Ministru u Ministru għas-Saħħa jgħid kemm hemm embrijuni ffriżati bħalissa u jaqsam l-informazzjoni skont kemm ilhom iffriżati?

L-ONOR.

Ministru għall-Finanzi

Jista' l-Ministru jgħid kemm inqabdet droga mid-Dwana ta' Malta mill-2013 'il hawn, u jagħti l-informazzjoni sena b'sena skont it-tip ta' droga li nqabdet?

L-ONOR.

Ministru għall-Finanzi

Jista' l-Ministru jgħid xi jsir mid-droga li tinqabad mid-Dwana u x'inhi l-proċedura li tintuża f'dawn il-każijiet?

L-ONOR.

KAROL AQUILINA staqsa lill-

Ministru għall-Intern u Sigurtà Nazzjonali

Jista' l-Ministru jwieġeb il-mistoqsija parlamentari 9852 u jpoġġi fuq il-Mejda tal-Kamra kopja tar-rapport annwali tal-Bord għall-Governanza tal-Ħabsijiet dwar is-sena 2018 u li suppost ġie ppreżentat lilu sa mhux aktar tard mit-30 ta' Marzu 2019?

L-ONOR.

KAROL AQUILINA staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid f'liema stadju wasal il-proċess biex jitwaqqaf ir-Regolatur tal-Bini u l-Kostruzzjoni?

L-ONOR.

KAROL AQUILINA staqsa lill-

Jista' l-Prim Ministru jgħid mis-sena 1963 sad-data li tiġi mwieġba din il-mistoqsija parlamentari, kemm-il dikjarazzjoni ta' emerġenza pubblika saret permezz ta' Proklama skont dak li jipprovdi l-artikolu 3 tal-Att dwar Setgħat ta' Emerġenza (Kap. 178 tal-Liġijiet ta' Malta)?

Għal kull Proklama, jista' jgħid x'kienet ir-raġuni li għaliha saret u għal liema parti jew partijiet ta' Malta kienet tapplika?

L-ONOR.

KAROL AQUILINA staqsa lill-

Jista' l-Prim Ministru jgħid jekk l-individwu li d-dettalji dwaru qed jingħataw separatament ingħatax iċ-ċittadinanza Maltija taħt il-Programm ta' Investitur Individwali (IIP) tar-Repubblika ta' Malta?

L-ONOR.

GODFREY FARRUGIA staqsa lill-

B'referenza għal Triq Antonio Schembri fil-Kappara, jiġifieri t-triq fejn hemm iċ-Chiswick School u t-toroq tal-madwar, jista' l-Ministru jgħid x'qed isir biex din it-triq residenzjali jkollha aktar boun ordni u pparkjar u aċċess ferm aħjar waqt id-dħul u l-ħruġ tal-istudenti mill-iskola?

L-ONOR.

GODFREY FARRUGIA staqsa lill-

Peress li The Strand f'Tas-Sliema hi żona residenzjali u minkejja dan, il-permessi għall-ħwienet u l-postijiet ta' divertiment dejjem qed jiżdiedu, jista' l-Ministru jgħid x'inhuma l-parametri ta' kif jingħataw permessi bħal dawn, f'din iż-żona?

L-ONOR.

GODFREY FARRUGIA staqsa lill-

Jista' d-Deputat Prim Ministru u Ministru għas-Saħħa jgħid jekk tinżammx statistika dwar kundizzjonijiet ta' allerġija bħal ażżma?

Jekk iva, jista' jagħti ċ-ċifri għal kull sena b'kemm qed tiżdied din il-kundizzjoni?

Jista' jgħid ukoll, kemm huma dawk il-pazjenti li għandhom kartuna safra (Skeda V)?

L-ONOR.

GODFREY FARRUGIA staqsa lill-

Jista' l-Prim Ministru jgħid jekk hux ser imur Marrakesh il-Marokk bejn l-10 u l-11 ta' Diċembru 2019 u jiffirma l-UN Global Compact for Migration Document?

Liema huma l-klawsoli li l-Gvern Malti biħsiebu jirrikonoxxi?

Hemm klawsoli fid-dokument li jistgħu jaffetwaw is-Sovranità ta' Malta b'kundizzjonijiet ambigwi u nieqsa minn spjegazzjoni u għalhekk jistgħu jġibu riperkussjonijiet bl-iffirmar ta' tali dokument?

L-ONOR.

GODFREY FARRUGIA staqsa lill-

Ministru għall-Ġustizzja, Kultura u Gvern Lokali

Jista' l-Ministru jwieġeb il-mistoqsija parlamentri 9640 u ċjoè: B'referenza għall-art pubblika agrikola li hi bi qbiela, jista' l-Ministru jgħid jekk hemmx ħsieb li jibdew taħdidiet min-naħa tal-Ministeru tal-Kultura u tal-Awtorità tal-Artijiet biex tiddaħħal kundizzjoni fejn dawk l-inħawi li huma żoni stabbiliti bħala għelieqi għall-ħruq tal-logħob tan-nar, ma jiġix miċħud dan id-dritt minn dawk is-sidien li jkollhom qbiela?

L-ONOR.

GODFREY FARRUGIA staqsa lill-

Jista' l-Ministru jwieġeb il-mistoqsija parlamentari 9799 u ċjoè: Peress li l-proġett ta' Manoel Island huwa marbut mad-Development Brief tal-1992, jista' l-Ministru jikkonferma li l-pjan il-ġdid ibiddel drastikament il-mix u l-iskala tal-użu tal-art kif kien approvat fl-Outline Development Permit PA 2135/94 peress minn proġett primarjament kummerċjali sar wieħed primarjament residenzjali?

Jikkonferma li dan it-tibdil jirrikjedi l-ħruġ ta' Supplementary Planning Guidance mill-Awtorità għall-Ippjanar kif jidher fin-North Harbour Local Plan policy NHGT16?

Jista' jikkonferma jekk dan is-Supplementary Planning Guidance kienx ippubblikat mill-Awtorità?

Jekk kien ippubblikat jista' jgħid meta u fejn tista' tinkiseb kopja u għaliex mhux ippubblikat fuq il-website tal-awtorità?

Jekk le kif seta' jiġi approvat il-pjan il-ġdid?

L-ONOR.

CHRIS SAID staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid fiex wasal il-master plan għall-area tal-Isptar Ġenerali ta' Għawdex?

Jista' jgħid ukoll f'liema xahar tas-sena 2019 hu ppjanat li jiġi approvat?

L-ONOR.

CHRIS SAID staqsa lill-

Ministru għall-Familja, Drittijiet tat-Tfal u Solidarjetà Soċjali

B'referenza għat-tweġiba għall-mistoqsija parlamentari 9205, jista' l-Ministru jgħid jekk in-nuqqasijiet ġewwa d-Djar tal-Anzjani ġewwa Għawdex ġewx irranġati kollha u jekk le x'inhi r-raġuni li għadhom ma ġewx irranġati u x'azzjoni qed tieħu l-Awtorità ta' Standards ta' Ħarsien Soċjali?

L-ONOR.

CHRIS SAID staqsa lill-

Jista' l-Ministru jwieġeb il-mistoqsija parlamentari 8986 u jgħid jekk Transport Malta ġietx notifikata b'xi rikors magħmul a tenur tal-artikolu 7(2) tal-Att dwar ir-Regolament ta' Ċerti Xogħlijiet f'Utilitajiet u Servizzi, Kap. 81 tul is-snin 2017, 2018 u 2019 s'issa?

Jekk iva kemm kien in-numru?

L-ONOR.

CHRIS SAID staqsa lill-

Ministru għal Għawdex

Tista' l-Ministru twieġeb il-mistoqsija parlamentari 8506 kollha u taġġorna lill-Kamra fuq il-varji Master Plans li qed iħejji u jagħmel il-Ministeru għal Għawdex bħalissa?

Fiex jikkonsistu u għalxiex qed isiru dawn il-Master Plans u minn min qed isiru?

Kif intgħażlu l-persuni li qed jagħmluhom, kemm tħallsu s'issa u meta huma ppjanati li ser jiġu konklużi dawn il-Master Plans?

Tista' tpoġġi fuq il-Mejda tal-Kamra l-Master Plans li ġew konklużi fl-aħħar sena u nofs?

L-ONOR.

CHRIS SAID staqsa lill-

Ministru għal Għawdex

B'referenza għat-tweġiba għall-mistoqsija parlamentari 9701, tista' l-Ministru tgħid jekk in-Night Shelter fix-Xagħra Għawdex bediex jopera f'April 2019 u jekk iva kemm qed jilqa' residenti?

Tista' l-Ministru tgħid x'inhi r-raġuni li l-bankina u t-triq ta' quddiem dan in-Night Shelter għadhom mhux lesti, iktar minn sitt xhur wara li ġie inawgurat dan in-Night Shelter?

L-ONOR.

CHRIS SAID staqsa lill-

Jista' l-Ministru jgħid x'inhi r-raġuni li l-PA number 01606/19, 'Levelling of existing debris, to reinstate existing roads, create Park and Ride parking facilities with permeable ground covers, charging point for electric buses, Bus Terminal and roofed deck top house recreation areas' ġewwa ta' Xħajma fix-Xewkija Għawdex f'dawn l-aħħar ġranet ma għadhiex tidher fuq il-website tal-Awtorità tal-Ippjanar?

Jista' jgħid x'intalab s'issa mill-Awtorità tal-Ippjanar fuq din l-applikazzjoni u fiex wasal il-proċess ta' din l-applikazzjoni?

L-ONOR.

CLAUDETTE BUTTIGIEG staqsiet lill-

Ministru għall-Finanzi

Jista' l-Ministru jgħid kemm, minn fost in-nutara pubbliċi li saritilhom on-site examination jew eżerċizzju ieħor ta' verifika mill-Financial Intelligence Analysis Unit (FIAU) mill-1 ta' Jannar 2008 sal-lum, kellhom l-identità tagħhom u l-piena li ngħataw, ippubblikati mill-FIAU fuq il-website tagħhom u/jew band'oħra?

L-ONOR.

CLAUDETTE BUTTIGIEG staqsiet lill-

Ministru għall-Finanzi

Jista' l-Ministru jgħid kemm kienu l-każijiet ta' allegati reati ta' ħasil ta' flus li l-Financial Intelligence Analysis Unit (FIAU) investigat mill-1 ta' Jannar 2008 sal-lum fir-rigward ta' flus li pprevjenew lin-nutara pubbliċi minn misapproprjazzjoni ta' taxxi u/jew flus/beni oħra?

L-ONOR.

CLAUDETTE BUTTIGIEG staqsiet lill-

Ministru għall-Ġustizzja, Kultura u Gvern Lokali

Jista' l-Ministru jgħid, fl-aħħar tliet snin kemm kien hemm ġenituri li weħlu l-ħabs għax ma ħallsux il-manteniment tat-tfal?

Kemm minnhom kienu nisa u kemm kienu rġiel?

Kemm huwa l-perjodu minimu u dak massimu li persuna tista' teħel il-ħabs għax ma tħallasx il-manteniment?

L-ONOR.

CLAUDETTE BUTTIGIEG staqsiet lill-

Jista' l-Ministru jgħid, fl-aħħar tliet snin kemm kien hemm ġenituri li weħlu l-ħabs għax ma obdewx id-deċiżjoni tal-Qorti marbuta ma' aċċess ta' tfal lill-ġenituri li ma jgħixux Malta?

Kemm huwa l-perjodu minimu u dak massimu li persuna tista' teħel il-ħabs għax ma tagħtix dan l-aċċess?

L-ONOR.

CLAUDETTE BUTTIGIEG staqsiet lill-

Jista' l-Ministru jgħid, kull sena (sena b'sena), kemm kien hemm maġistrati u mħallfin li ġew investigati mill-Kummissjoni għall-Amministrazzjoni tal-Ġustizzja bejn l-2008 u l-2018?

L-ONOR.

CLAUDETTE BUTTIGIEG staqsiet lill-

Jista' l-Ministru jgħid meta beda jiltaqa' u jiffunzjona l-Kumitat għall-Imħallfin u l-Maġistrati kif stipulat fir-Riformi Kostituzzjonali tas-sezzjoni tal-Ġustizzja fl-Att tal-5 t'Awwissu 2016?

L-ONOR.

IVAN BARTOLO staqsa lill-

Ministru għall-Edukazzjoni u Xogħol

Jista l-Ministru jgħid jekk tax il-permess li jsir ix-xogħol u struzzjonijiet biex ikun hemm preżenti Health & Safety Officer waqt il-ħin tax-xogħol fil-Middle School Rabat Għawdex, liema xogħol sar waqt il-ħin tad-dħul tat-tfal, fejn dawn bdew jgħaddu minn ġo nofs makkinarju goff u tjun li huma ta' periklu għat-tfal, minbarra l-istorbju li kien qed itellef, b'mod speċjali t-tfal bl-awtiżmu?

L-ONOR.

ANTON REFALO staqsa lill-

Ministru għall-Intern u Sigurtà Nazzjonali

B'referenza għall-mistoqsija parlamentari 8198 issa li bdew jittieħdu l-proċeduri kriminali, jista' l-Ministru jikkonferma li f'dan il-każ ma sar ebda rapport mill-Uffiċjal Investigattiv lill-Magistrat tal-Għassa sabiex issir inkjesta u jiġu nominati l-esperti u jsir il-proċess verbali in vista tal-fatt li f'dan l-inċident korrew diversi persuni, uħud minnhom serjament u addirittura dawn in-nies li korrew daħlu biex jiġu rikoverati fl-Isptar Ġenerali ta' Għawdex?

X'inhi r-raġuni li wara l-frakass, li esponiet il-ħajja ta' diversi nies għal periklu serju u gravi u li l-istess żiemel li hu involut mhux biss ma ġiex identifikat, imma sal-lum il-Pulizija Eżekuttiva lanqas biss jafu x'sar minnu, aħseb u ara kemm saru testijiet fuqu, anki tad-doping, u meta dan kien ukoll każ ċar ta' moħqrija fuq annimal, li huwa reat 'per se'?

X'passi ttieħdu jew se jittieħdu kontra dan l-Uffiċjal Għoli fil-Korp tal-Pulizija li lanqas biss indenja li jagħmel rapport lill-Maġistrat tal-Għassa tal-akkadut?

L-ONOR.

MARIO GALEA staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jindika kemm se jinbnew djar ta' akkomodazzjoni soċjali f'Marsaskala u f'liema naħa tal-lokalità dawn id-djar se jinbnew?

Jista' jgħid ukoll jekk ġiex ikkonsultat il-kunsill lokali ta' din il-lokalità qabel ma ttieħdet din id-deċiżjoni?

L-ONOR.

MARIO GALEA staqsa lill-

Jista' l-Ministru jgħid jekk ġenituri/qraba ta' persuni b'diżabilità jistgħux jagħmlu użu mill-Iskema 'Carer at Home'?

L-ONOR.

MARIO GALEA staqsa lill-

Ministru għall-Ġustizzja, Kultura u Gvern Lokali

B'referenza għar-risposta tal-mistoqsija parlamentari 9991, jista' l-Ministru jgħid fiex kienu jikkonsistu dawn il-proġetti li ġejjin, li huma relatati mal-Fondi tal-Unjoni Ewropea hekk kif ibbenefika minnhom il-Kunsill Lokali ta` Marsaskala f'dawn l-aħħar ħames snin u jekk dawn hux diġà twettqu jew le:

L-ONOR.

MARIO GALEA staqsa lill-

Jista' l-Ministru jindika meta se jibda l-bini tal-Uffiċini Amministrattivi tal-Kunsill Lokali ta' Wied il-Għajn u meta huwa indikat li se jitlesta?

Fiex se jikkonsisti dan il-bini?

L-ONOR.

MARIO GALEA staqsa lill-

Ministru għat-Turiżmu

B'referenza għar-risposta tal-mistoqsija parlamentari 9989, jista' l-Ministru issa jindika l-inizjattivi ġodda li se jsiru f'Wied il-Għajn billi din hija żona turistika?

Meta se jibdew jitwettqu dawn l-inizjattivi?

L-ONOR.

KAROL AQUILINA staqsa lill-

Jista' l-Prim Ministru jgħid mis-sena 2013 sad-data li tiġi mwieġba din il-mistoqsija parlamentari, kemm-il mandat ħareġ biex issir interċettazzjoni ta' jew interferenza ma' komunikazzjonijiet fil-kors tat-trasmissjoni tagħhom bil-posta jew bil-mezz ta' sistema ta' radjokomunikazzjoni jew ta' telekomunikazzjoni jew b'kull mezz ieħor?

L-ONOR.

KAROL AQUILINA staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jpoġġi fuq il-Mejda tal-Kamra kopja ta' kwalunkwe pjanti li jinsabu fil-pussess tal-Ministeru għat-Trasport, Infrastruttura u Proġetti Kapitali u tal-entitajiet kollha li jaqgħu taħtu u li juru fid-dettall il-bunker ta' żmien il-Gwerra l-Bierda u li jinsab taħt l-art ta' St George's Barracks f'San Ġiljan u/jew Pembroke?

L-ONOR.

IVAN BARTOLO staqsa lill-

Jista' l-Ministru jgħid għalfejn iċ-ċnus perpetwi rivedibbli mhumiex qed jiġu pproċessati mill-Awtorità tal-Artijiet kif kien isir qabel?

Jista' jgħid jekk jeżistux impedimenti legali u x'qed jikkunsidra l-Gvern biex jindirizza din il-kwistjoni?

L-ONOR.

IVAN BARTOLO staqsa lill-

Ministru għall-Edukazzjoni u Xogħol

B'referenza għar-risposta tal-mistoqsija parlamentari 7722, jista' l-Ministru jgħid x'azzjoni ttieħdet kontra dawk il-barranin li nstabu jaħdmu f'pajjiżna mingħajr permess u kontra min kien qiegħed iħaddimhom?

L-ONOR.

IVAN BARTOLO staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jwieġeb il-mistoqsija parlamentari 6312 u jgħid kemm hemm persuni li huma reġistrati bħala persuni b'diżabilità li jaħdmu fid-dipartimenti, aġenziji, awtoritajiet jew entitajiet li jaqgħu taħt ir-responsabilità politika tiegħu?

L-ONOR.

IVAN BARTOLO staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jwieġeb il-mistoqsija parlamentari 6316 u jgħid kemm hemm persuni li huma reġistrati bħala persuni b'diżabilità li jaħdmu fid-dipartimenti, aġenziji, awtoritajiet jew entitajiet li jaqgħu taħt ir-responsabilità politika tiegħu?

L-ONOR.

Ministru għall-Enerġija u Immaniġġar tal-Ilma

Jista' l-Ministru jieħu l-azzjoni meħtieġa biex tieqaf it-tnixxija ta' ilma fi Triq Dun Karm Psaila Birkirkara viċin it-traffic lights f'salib it-toroq ma' Triq Wignacourt u Triq Wajter, qrib il-ħwienet li d-dettalji dwarhom qed jingħataw separatament?

Jista' jikkonferma jekk din it-tnixxija ta' ilma fit-triq hiex kkontaminata bid-drenaġġ u allura tista' tkun ta' periklu għas-saħħa?

L-ONOR.

SIMON BUSUTTIL staqsa lill-

Jista' l-Ministru jwieġeb il-mistoqsija parlamentari 9776 u ċjoè: Peress li f'Novembru 2016, il-persuna li d-dettalji dwarha qed jingħataw separatament kienet inħatret uffiċjalment bħala Kummissarju għall-Anzjani mill-Prim Ministru, jista' l-Ministru jgħid fiex kienet tikkonsisti l-ħidma ta' din il-persuna f'dawn l-aħħar sentejn u erba' xhur u jekk qattx ħareġ rapport ta' ħidma dwar ix-xogħol li wettqet?

L-ONOR.

SIMON BUSUTTIL staqsa lill-

Jista' l-Ministru jwieġeb il-mistoqsija parlamentari 9775 u ċjoè: Peress li f'Novembru 2016, il-persuna li d-dettalji dwarha qed jingħataw separatament, kienet inħatret uffiċjalment bħala Kummissarju għall-Anzjani mill-Prim Ministru u fl-istess ħin ukoll, kienet ġiet espressa t-tama mis-Segretarju Parlamentari għad-Drittijiet ta' Persuni b'Diżabiltà u Anzjanità Attiva responsabbli ta' dak iż-żmien biex minn Jannar 2017 din il-persuna jkollha l-uffiċċju tagħha, jista' l-Ministru jgħid jekk kienx, fil-fatt ingħata uffiċċju lil din il-persuna f'Jannar 2017 jew sussegwentement?

L-ONOR.

SIMON BUSUTTIL staqsa lill-

Jista' l-Ministru jwieġeb il-mistoqsija parlamentari 9766 u ċjoè: Jista' l-Ministru jgħid jekk l-uffiċċju mniżżel fil-website https://family.gov.mt/en/The-Ministry/Pages/Contact-Details.aspx li jidher bħala tal-Commissioner for the Older Persons, u li jġib l-indirizz li d-dettalji dwaru qed jingħataw separatament, hux fil-fatt qed jintuża mill-Kummissarju għall-Anzjani u jekk le, minn fil-fatt qiegħed jużah, jekk qiegħed jintuża?

L-ONOR.

SIMON BUSUTTIL staqsa lill-

Jista' l-Ministru jwieġeb il-mistoqsija parlamentari 9765 u ċjoè: Jista' l-Ministru jgħid għaliex fuq il-website tal-Ministeru għall-Familja, Drittijiet tat-Tfal u Solidarjetà Soċjali - https://family.gov.mt/en/The-Ministry/Pages/Contact-Details.aspx - taħt it-titlu Commissioner for the Older Persons m'hemm l-ebda isem imniżżel, la tal-persuna li d-dettalji dwarha qed jingħataw separatament u lanqas ta' xi persuna oħra, u lanqas m'hemm indirizz elettroniku jew website bħalma hemm fil-każ tal-Kummissarju għat-Tfal u l-Kummissarju għad-Drittijiet ta' Persuni b'Diżabilità?

L-ONOR.

SIMON BUSUTTIL staqsa lill-

Ministru għall-Finanzi

B'referenza għat-tweġiba għall-mistoqsija parlamentari 9770 jista' l-Ministru jgħid għaliex, ma jistax jippubblika r-risposta tal-Korp għall-Analisi ta' Informazzjoni Finanzjarja (FIAU) għall-istess opinjoni ladarba l-Kummissjoni Ewropea ppubblikat l-opinjoni tagħha (formal opinion) mibgħuta lill-FIAU fit-8 ta' Novembru 2018?

Hemm bżonn li wieħed jitlob lill-Kummissjoni Ewropea, ai termini tal-liġi Ewropea dwar l-aċċess pubbliku, għal informazzjoni li tista' faċilment tingħata hawn Malta?

L-ONOR.

SIMON BUSUTTIL staqsa lill-

B'referenza għat-tweġiba għall-mistoqsija parlamentari 9726 jista' d-Deputat Prim Ministru u Ministru tas-Saħħa jgħid jekk hemmx persuni li jaħdmu fis-segretarjat tiegħu jew fil-Ministeru tiegħu li għandhom, fl-istess ħin, interess dirett jew indirett f'xi soċjetà kummerċjali li tagħti servizzi lill-istess ministeru permezz ta' kuntratt ta' servizzi ta' kwalunkwe natura?

Jista' jgħid jekk jinżammx skrutinju tal-possibilità ta' kunflitt ta' interess fil-ministeru tiegħu, fis-sens li jista' jkun hemm uffiċjali fis-segretarjat jew fil-ministeru tiegħu li fl-istess ħin ikollhom interess f'xi entita kummerċjali li tkun qed tipprovdi servizz lill-istess ministeru?

U jekk isir dan l-iskrutinju, jista' l-ministru jgħid x'irriżulta?

L-ONOR.

JASON AZZOPARDI staqsa lill-

Ministru għall-Ġustizzja, Kultura u Gvern Lokali

Jista' l-Ministru jwieġeb il-mistoqsijiet parlamentari 10005, 9708 u 9823 u jgħid x'inhuma l-opri tal-arti li jinsabu fil-Berġa ta' Kastilja u li huma mislufa mingħand Heritage Malta?

L-ONOR.

JASON AZZOPARDI staqsa lill-

Jista' l-Ministru jwieġeb il-mistoqsija parlamentari 10016 li oriġinarjament saret lid-Deputat Prim Ministru u Ministru għas-Saħħa u li issa ġiet riferuta lilu u jgħid għaliex (jekk hu l-każ) il-parkeġġ għat-tobba u l-pazjenti ħdejn u quddiem iċ-Ċentru tas-Saħħa ta' Raħal Ġdid ġie meħud minn imwejjed u siġġijiet?

L-ONOR.

EDWIN VASSALLO staqsa lill-

Ministru għall-Edukazzjoni u Xogħol

Jista' l-Ministru jpoġġi fuq il-Mejda tal-Kamra kopja tal-ktieb li huwa wkoll work book 'Il-Vjaġġ ikompli wara t-Tfulija'?

L-ONOR.

JASON AZZOPARDI staqsa lill-

Ministru għall-Intern u Sigurtà Nazzjonali

B'referenza għat-tweġiba għall-mistoqsija parlamentari 10022, jista' l-Ministru jgħid għaliex il-Maġistrat tal-Għassa ma ġiex infurmat biex tiskatta Inkjesta Maġisterjali wara s-sejba tal-arma tan-nar f'vettura?

L-ONOR.

ROBERT ARRIGO staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid jekk hemmx xi aħbarjiet fuq id-diżgrazzja tal-Opentop Bus li spiċċat f'imwiet u persuni mweġġgħin?

Jista' jgħid jekk humiex veru l-għajdut li l-Gvern daħal jew ser jidħol għal dawn it-talbiet ta' kumpens?

L-ONOR.

ROBERT ARRIGO staqsa lill-

Jista' l-Ministru jgħid jekk sarx ftehim mas-sidien tal-lukanda li d-dettalji dwarha qed jingħataw separatament u d-Dipartiment tal-Artijiet?

Jekk iva, jista' jgħid kemm se jdaħħal il-gvern, u din bl-approvazzjoni tal-parlament?

L-ONOR.

THERESE COMODINI CACHIA staqsiet lill-

Jista' l-Ministru jindika liema benefiċċji, jekk hemm, jistgħu jgawdu minnhom il-kumpaniji tal-Karnival u ċjoè dawk l-għaqdiet jew gruppi li jaħdmu sabiex jippreparaw karrijiet u sabiex jipparteċipaw fil-programm tal-Karnival?

L-ONOR.

THERESE COMODINI CACHIA staqsiet lill-

Jista' l-Ministru jgħid, għal kull benefiċċju li jistgħu jgawdu minnhom il-kumpaniji tal-Karnival sabiex jippreparaw karrijiet u jipparteċipaw fil-programm tal-Karnival, liema huwa dak id-dipartiment jew aġenzija li tamministra dawn il-benefiċċji, u jgħid kemm-il kumpanija tal-Karnival gawdew minn kull tip ta' benefiċċju elenkat fis-snin 2017 u 2018?

L-ONOR.

THERESE COMODINI CACHIA staqsiet lill-

Jista' l-Ministru jgħid jekk kumpanija tal-Karnival jew gruppi li jaħdmu sabiex jippreparaw karrijiet u sabiex jipparteċipaw fil-programm tal-Karnival, ikunux jistgħu jibbenefikaw minn xi sussidji biex iħallsu għas-servizzi li jużaw fl-imħażen tagħhom fejn jintramaw il-karrijiet?

L-ONOR.

THERESE COMODINI CACHIA staqsiet lill-

Jista' l-Ministru jgħid jekk kumpaniji tal-Karnival jew gruppi li jaħdmu sabiex jippreparaw karrijiet u sabiex jipparteċipaw fil-programm tal-Karnival ikunux jistgħu jibbenefikaw minn xi sussidji biex ikopru parti mill-ispejjeż tagħhom fil-konfront tal-kirja ta' maħżen fejn jintramaw il-karrijiet u spejjeż oħra relatati mal-Karnival?

L-ONOR.

THERESE COMODINI CACHIA staqsiet lill-

Jista' l-Ministru jgħid kemm-il kumpanija tal-Karnival jew gruppi li jaħdmu sabiex jippreparaw karrijiet u sabiex jipparteċipaw fil-programm tal-Karnival qegħdin jużaw imħażen tal-Gvern biex jaħdmu x-xogħol tagħhom relatat mal-Karnival?

F'każ li hemm minn dawn il-każijiet, jista' jindika l-kundizzjonijiet li taħthom qegħdin jintużaw dawn l-imħażen?

L-ONOR.

THERESE COMODINI CACHIA staqsiet lill-

Ministru għall-Ġustizzja, Kultura u Gvern Lokali

Jista' l-Ministru jgħid liema xogħol ta' struttura għadu qed isir fil-MUZA?

L-ONOR.

JASON AZZOPARDI staqsa lill-

Jista' l-Ministru jgħid meta kien l-aħħar li l-Joint Office ħareġ skema ta' fidi ta' ċnus ta' djar residenzjali?

L-ONOR.

HERMANN SCHIAVONE staqsa lill-

Jista' l-Ministru jgħid meta se jerġa' jibda jaħdem il-lift li hemm fi Ġnien Laparelli taħt Bieb il-Belt?

L-ONOR.

BEPPE FENECH ADAMI staqsa lill-

Ministru għall-Intern u Sigurtà Nazzjonali

Jista' l-Ministru jgħid jekk qabel persuna tiġi ingaġġata bħala membru tal-Forzi Armati ta' Malta, isirx iċċekkjar jekk dik il-persuna għandhiex każijiet kriminali pendenti fil-konfront tagħha?

L-ONOR.

BEPPE FENECH ADAMI staqsa lill-

Jista' l-Ministru jgħid x'inhi l-proċedura adottata mill-Armata meta jirriżultalha li jkunu nbdew proċeduri kriminali fil-Qorti fil-konfront ta' membru tagħha?

L-ONOR.

BEPPE FENECH ADAMI staqsa lill-

Jista' l-Ministru jgħid meta ġie ingaġġat l-individwu li d-dettalji dwaru qed jingħataw separatament fil-Forzi Armati ta' Malta, li fid-19 ta' Mejju 2019, ġie akkużat, fost akkużi oħra bil-qtil tal-individwu li d-dettalji dwaru qed jingħataw separatament?

L-ONOR.

BEPPE FENECH ADAMI staqsa lill-

L-ONOR.

BEPPE FENECH ADAMI staqsa lill-

Jista' l-Ministru jikkonferma jekk kienx hemm proċeduri kriminali għaddejjin fil-konfront tal-individwu li d-dettalji dwaru qed jingħataw separatament, qabel id-19 ta' Mejju 2019?

Jekk fl-affermattiv, jista' jgħid jekk ittieħdux passi dixxiplinari kontra dan l-individwu pendenti dawn il-proċeduri?

L-ONOR.

HERMANN SCHIAVONE staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid meta se tkun lesta Triq Żaren Dalli f'Birżebbuġa?

L-ONOR.

JASON AZZOPARDI staqsa lill-

Jista' l-Prim Ministru jgħid kemm kienet in-nefqa fuq reklami u avviżi fuq kull mezz, inkluż social media, minn kull entità li hija fid-dekasteru tiegħu fix-xahar t'April u Mejju 2019?

L-ONOR.

JASON AZZOPARDI staqsa lill-

Jista' l-Prim Ministru, permezz tas-Segretarjat Parlamentari għar-Riforma, Ċittadinanza u Simplifikazzjoni, jgħid kemm kienet in-nefqa fuq reklami u avviżi fuq kull mezz, inkluż social media, minn kull entità li hija fid-dekasteru tiegħu fix-xahar t'April u Mejju 2019?

MOZZJONIJIET

IL-MINISTRU GĦAT-TURIŻMU L-ONOR.

Illi l-Kamra tapprova l-estimi ta' dħul u nfiq tal-Awtorità Maltija għat-Turiżmu għas-sena finanzjarja mill-1 ta' Jannar 2019 sal-31 ta' Diċembru 2019 skont l-Att dwar Servizzi tal-Ivvjaġġar u tat-Turiżmu, Kap. 409.

ORDNIJIET TAL-ĠURNATA

Abbozz Nru 70 - Abbozz ta' Liġi dwar Żoni Ħielsa f'Malta – Tielet Qari - Ministru għall-Ekonomija, l-Investiment u n-Negozji ż-Żgħar.

Abbozz Nru 78 – Abbozz ta' Liġi biex jemenda l-Att dwar it-Trattament Xieraq tal-Annimali – Tieni Qari (Kont.) – Ministru għall-Ambjent, Żvilupp Sostenibbli u Tibdil fil-Klima.

Abbozz Nru 83 – Abbozz ta' Liġi dwar l-Avukat tal-Istat – Tieni Qari – Ministru għall-Ġustizzja, Kultura u Gvern Lokali.

Abbozz Nru 80 – Abbozz ta' Liġi li jemenda l-Att dwar il-Kompetizzjoni u l-Att dwar l-Affarijiet tal-Konsumatur u Liġijiet oħra – Tielet Qari - Ministru għall-Ġustizzja, Kultura u Gvern Lokali.

Abbozz Nru 82 - Abbozz ta' Liġi dwar il-Kremazzjoni – Tielet Qari – Onor. Rosianne Cutajar.

Estimi ta' dħul u nfiq ta' Jobsplus għas-sena 2019 – Votazzjoni.

Estimi ta' dħul u nfiq tal-Korporazzjoni għas-Servizzi tal-Ilma għas-sena 2019 – Votazzjoni.

Estimi ta' dħul u nfiq tal-Awtorità tad-Djar għas-sena 2019 – Votazzjoni.

Estimi ta' dħul u nfiq tal-Awtorità Maltija tal-Artijiet għas-sena 2019 – Votazzjoni.

27 ta' Mejju 2019 SKRIVAN TAL-KAMRA

KUMITATI TAL-KAMRA

KUMITAT PERMANENTI DWAR IL-KONTIJIET PUBBLIĊI

Il-Kumitat dwar il-Kontijiet Pubbliċi se jiltaqa' nhar l-Erbgħa, 29 ta' Mejju, 2019 fis-2:30 pm fil-Kamra tal-Kumitati fil-Parlament b'din l-aġenda:-

Konferma tal-Minuti; u

KUMITAT PERMANENTI DWAR L-AFFARIJIET BARRANIN U EWROPEJ

Il-Grupp ta' Ħidma I fi ħdan il-Kumitat Permanenti dwar l-Affarijiet Barranin u Ewropej se jiltaqa' nhar l-Erbgħa, 29 ta' Mejju, 2019 fil-4.45 pm fil-Kamra tal-Kumitati fil-Parlament il-Belt b'din l-aġenda:-

Konsiderazzjoni ta' proposti leġiżlattivi fir-rigward tal-osservanza tal-prinċipju tas-sussidjarjetà.

Skrutinju ta' proposti leġiżlattivi u dokumenti oħra maħruġa mill-Kummissjoni u minn istituzzjonijiet oħra tal-Unjoni Ewropea.

KUMITAT PERMANENTI GĦALL-KONSIDERAZZJONI TA' ABBOZZI TA' LIĠI

Abbozz Nru 71 - Abbozz ta' Liġi dwar l-Awtorità għall-Iżvilupp Reġjonali ta' Għawdex – Ministru għal Għawdex (Kont.).

Abbozz Nru 47 – Abbozz ta' Liġi li jemenda l-Kodiċi Ċivili u l-Kodiċi Kriminali – Onor. Claudio Grech.

Abbozz Nru 76 – Abbozz ta' Liġi dwar il-Protezzjoni tal-Minuri (Ħarsien Alternattiv) – Ministru għall-Familja, Drittijiet tat-Tfal u Solidarjetà Soċjali.

Abbozz Nru 69 - Abbozz ta' Liġi li jemenda l-Att dwar il-Patrimonju Kulturali – Ministru għall-Ġustizzja, Kultura u Gvern Lokali.

Abbozz Nru 5 - Abbozz ta' Liġi biex jemenda Diversi Liġijiet (Riforma dwar il-Pensjonijiet) - Ministru għall-Ekonomija, Investiment u Negozji Żgħar.

27 ta' Mejju 2019 SKRIVAN TAL-KAMRA